Вікіпэдыя:Як стварыць новы артыкул — Вікіпэдыя

# Вікіпэдыя:Як стварыць новы артыкул

### Зьвесткі зь Вікіпэдыі — вольнай энцыкляпэдыі.

Гэты тэкст апісвае асноўныя дзеяньні, неабходныя для стварэньня новага артыкула.

## [рэдагаваць] Агульныя прынцыпы

- Спачатку ўпэўніцеся, што яшчэ ніхто не напісаў такі артыкул у Вікіпэдыю: напрыклад, пры дапамозе пошука. Калі так, магчыма лепш дадаць Вашыя новыя зьвесткі, дапоўніць ці зкарэктаваць існуючы артыкул.
- Даведайцеся пра пагадненьні, прынятыя ў Вікіпэдыі: пра назвы артыкулаў; запіс імёнаў, тытулаў, дат. Ужываньне сыстэматычна створаных назваў робіць лягчэйшым спасылкі на Вашу старонку з падобных і зьвязаных артыкулаў і дапамагае пазьбегчы лішніх выдаленьняў няправільна названых старонак.
- На пачатку артыкула напішыце невялікі ўступ, каб чытачы маглі даведацца пра кантэкст. Загаловак артыкула пазначце тлустым шрыфтам.
- Калі Вы маеце намер працягла ўдзельнічаць у праекце Вікіпэдыя, або жадаеце назіраць за зьменамі ў артыкуле, што Вы распачалі, зарэгіструйцеся перад тым як пачнеце стварэньне артыкула.

## [рэдагаваць] Стварэньне новага артыкула

Існуюць тры магчымасьці стварыць новы артыкул: праз спасылку з ужо існуючай старонкі, напісаць непасрэдна адрас у браўзары, распачаць старонку зь Пясочніцы.

### [рэдагаваць] Пры дапамозе спасылкі з ужо існуючай старонкі

Пажадана ствараць новыя артыкулы менавіта гэтым спосабам: пры дапамозе спасылак з ужо існуючых старонак. Праглядаючы тэксты ўжо напісаных артыкулаў, можна пабачыць некаторыя словы ці выразы, пазначаныя як спасылкі — т. зв. чырвоныя спасылкі ці спасылкі-прывіды. Гэта значыць, аўтар артыкула пакінуў магчымасьць (і пажаданьне) стварыць таксама і артыкул на гэтую тэму. Калі Вы хочаце гэта зрабіць, дастаткова націснуць на гэтую спасылку і зьявіцца вакно для напісаньня новага артыкула.

### [рэдагаваць] Напісаць непасрэдна адрас

Каб напісаць цалкам новы артыкул, можна ў радку адраса вашага браўзэра пасьля лінка http://be.wikipedia.org/wiki/ упісаць тэрмін, артыкул пра які вы будзеце рабіць, адразу пасьля рыскі, без пропуску. Першае слова набірайце зь вялікай літары, калі тэрмін складаецца зь некалькіх словаў, рабіце паміж імі звычайны прабел. Націскайце ўвод — вы патрапляеце на старонку новага ўжо азаглаўленага артыкула. Напрыклад для стварэньня артыкула пра тэорыю імавернасьцей, трэба пісаць:

  http://be.wikipedia.org/wiki/Тэорыя імавернасьці

Зважайце на пагадненьні па назвах артыкулаў.

Заўвага: карыстальнікам браўзэра Mozilla Firefox – дадзены спосаб не функцыянуе пры стварэньні артыкулаў з загалоўкам кірыліцаю. Вікіпэдыя ў такім выпадку стварае артыкул з сапсаваным загалоўкам – у кадыроўцы ISO-8859-1. Выйсьцем з гэтага можа стварэньне закладкі з ключавым словам bewp і спасылкаю http://be.wikipedia.org/wiki/%s – пасьля гэтага ў адрасным радку можна будзе ўжываць спасылкі кшталту:

  bewp Тэорыя імавернасьці

Заўвага №2: карыстальнікам браўзэра Mozilla Firefox – дзеля таго, каб атрымаць магчымасьць ствараць артыкулы непасрэдна ў адрасным радку, неабходна на старонцы about:config зьмяніць значэньне парамэтру network.standard-url.encode-utf8 на true.

Заўвага: Ствараючы новыя старонкі шляхам напісаньня адраса можа прывесьці да зьяўленьня т.зв. сіраціны: старонкі на якую ніхто не спасылаецца.

### [рэдагаваць] Распачаць новы артыкул у пясочніцы

Яшчэ адзін варыянт: пачаць рэдагаваць пясочніцу, напісаць там назву новага артыкула, пазначыць яе як унутраную спасылку (пры дапамозе [[ і ]]), зрабіць перадпрагляд або захаваць зьмены, і затым клікнуць на гэтую спасылку.
Заўвага: Гэты мэтад таксама можа прывесьці да стварэньня старонкі-сіраціны (гл. вышэй).

Далейшыя дзеяньні — такія ж як і пры рэдагаваньні існуючага артыкула.

Атрымана з «http://be-x-old.wikipedia.org../../../%D1%8F/%D0%BA/_/%D0%92%D1%96%D0%BA%D1%96%D0%BF%D1%8D%D0%B4%D1%8B%D1%8F%7E%D0%AF%D0%BA_%D1%81%D1%82%D0%B2%D0%B0%D1%80%D1%8B%D1%86%D1%8C_%D0%BD%D0%BE%D0%B2%D1%8B_%D0%B0%D1%80%D1%82%D1%8B%D0%BA%D1%83%D0%BB_4e4a.html»

Катэгорыя: Вікіпэдыя:Службовыя старонкі

##### Views

- Старонка праекту
- Гутаркі
- Бягучая вэрсія

##### Пошук

##### На іншых мовах

- Dansk
- Deutsch
- English
- Esperanto
- Interlingua
- 中文